Landsretten ophævede byrettens kendelse om afvisning af fogedsag, da rekvirenten ikke mødte fysisk. Sagen blev hjemvist til byretten.
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Fogedret;
Retspleje og civilproces;

ØSTRE LANDSRETS RETSBOG







Den 7. februar 2011 satte Østre Landsret retten i retsbygningen; Bredgade 59, København.


Som dommere fungerede landsdommerne Lone Kerrn-Jespersen; Mogens Kroman og
Rasmus Kieffer-Kristensen (kst.), førstnævnte som rettens formand.


Som protokolfører fungerede 


Der foretoges


5. afd. kære nr. B-213-11:
Ikano Bank
(advokat Janne Rützou)
mod



Ingen var mødt eller indkaldt.


Der fremlagdes kæreskrift af 12. januar 2011, hvorved Ikano Bank har kæret Holbæk Rets
kendelse af 7.januar 2011 (FS 40-7372/2010) om afvisning af sagen; fogedrettens frem-
sendelsesbrev af 10. januar 2011 og udskrift af retsbogen indeholdende den kærede afgø-
relse.


Indkærede har ikke udtalt sig vedrørende kæren.


Fogedretten har ved sagens fremsendelse henholdt sig til den trufne afgørelse og supple-
rende oplyst bl.a.-

- 2 - 
 
 
”… at retten har lejet to mødelokaler og et mindre ventelokale på 3. sal i en 
kontorb ygning i Kalundborg, hvor retten har bitingsted. Som anført i rettens 
kendelse, er der ikke pt. installeret alarmer, og retten er ved at undersøge de 
sikkerhedsmæssige aspekter og muligheder.  
 
Retten finder således, at der er sådanne konkrete grunde, at de t på forhånd 
kunne anses for uhensigtsmæssigt, at rekvirenten deltog i fogedretsmødet pr. 
telefon.”  
 
De modtagne bilag var til stede.  
 
Efter votering afsagdes sålydende  
 
k e n d e l s e :  
 
Landsretten lægger til grund, at der på retsmødet ikke skulle være mundtlig forhandling om 
et omtvistet spørgsmål.  
 
Det følger herefter af retsplejelovens § 506, stk. 1, at fogedretten kan tillade, at en part eller 
rettergangsfuldmægtig deltager ved anvendelse af telefonkommunikation (telefonmøde) , 
medmindre sådan de ltagelse er uhensigtsmæssig.  
 
Det fremgår af bestemmelsens forarbejder, jf. bemærkningerne til lovforslag nr. L 168 af 1. 
marts 2007 om ændring af retsplejeloven og forskellige andre love (Politi - og Domstolsr e-
formen), at retten efter en konkret vurdering kan a fslå en anmodning om deltagelse i et 
retsmøde ved anvendelse af telekommunikation, hvis der i den enkelte sag er forhold, der 
gør, at vedkommende bør være til stede i retten. Derimod er der, hverken ud fra beste m-
melsens ordlyd eller dens forarbejder, holde punkter for at antage, at fogedretten ud fra m e-
re generelle overvejelser kan afskære rekvirentens adgang til at deltage i fogedretsmøder 
ved anvendelse af telekommunikation.  
 
Fogedretten har begrundet sit afslag med, at der for tiden ikke er installeret si kkerhed s-
alarmer i de lokaler, der anvendes af bitingstedet.  
 
Landsretten finder, at der ikke er tale om konkrete forhold, der gør, at kærendes delt agelse 
ved anvendelse af telefon er uhensigtsmæssig, hvorfor

- 3 - 
 
b e s t e m m e s : 
 
Fogedrettens afgørelse ophævelse, og sagen hjemvises til fogedretten til fornyet behan d-
ling. 
 
Kæreafgiften tilbagebetales. 
 
Retten hævet.